User:Farazaamri

Jinhe Seher Nigal Gayi, Wo Khawab Doondta Hu Mein, Kahaa Gayi Wo Neend Ki Sharab Doondta Hu Mein.

Mujhe Namak Ki Khaan Mein Mithaas Ki Talash Hai Brahnagi Ke Shaher Mein Libaas Ki Talash Hai.

Wo Barf Baariya Huwi Ki Piyaas Khud Hi Bhuj Gayi, Mein Sagaro Ko Kya Karu Ki Piyas Ki Talash Hai.

Jo Ruk Sake To Rook Do Ye Sail Rang-O-Noor Ka, Meri Nazar Ko Chahiye Wahi Charag Door Ka.

Khatak Rahi Hai Hai Har Kiran Nazar Mein Khaar Ki Tarah, Chupadiya Hai Taabisho Ne Aayina Sha’oor Ka.

Nigah-I-Shouq Jal Uthi Hijab Doondta Hu Mein, Ye Doop Zard Zard Si Ye Chandni Duwaa Duwaa.

Ye Talatein Bujhi Bujhi Ye Daag Daag Kehkashan, Ye Surkh Surkh Phool Hai Ki Zakhm Hai Bahar Ke.

Ye Oos Ki Phawar Hai Ki Ro Raha Hai Aasma, Dil-O-Nazar Ke Mootiyo Ki Aab Doondta Hu Mein

Jo Marhalo Mein Saath They Wo Manzilo Pe Chut Gaye Jo Raat Mein Lutey Na They Wo Dopahar Mein Lut Gaye.

Magan Tha Mein Ki Piyar Ke Bohot Se geet Gawunga, Zubaan Gung Hogayi Galay Mein Geet Ghut Gaye.

Kati Huwi Hai Ungliya Rabaab Dhoondta Hu Mein, Ye Kitne Phool Toot Kar Bikhar Gaye Ye Kya Huwa Ye Kitne Phool Shaakhcho Pe Mar Gaye Ye Kya Huwa

Badhi Jo Taiz Rooshni Chamak Uthi Rawish Rawish Magar Lahu Ke Daag Bhi Ubhar Gaye Ye Kya Huwa Inhey Chupawu Kistarah NaqabDoondta Hu Mein

Na Ishq Ba-Adab Raha Na Husn Mein Haya Rahi Hawas Ki Doom Daam Hai Nagar Nagar Gali Gali

Qadam Qadam Khuley Huway Hai Makr-O-Fan Ke Madrasay Magar Ye Meri Saadgi To Dekhiye Ki Aaj Bhi Wafa Ki Darasgaho Ka Nisaab Doondta Hu Mein

( Written by Aamir Usmani )